Rhégnidas

Rhégnidas (, ) je v gréckej mytológii syn a nástupca sikyónskeho kráľa Falka.Pausanias, Periégésis tés Hellados, 2,13,1.

Keď sikyónsky kráľ Rhégnidas nastúpil po smrti svojho otca Falka na trón, vystrojil vojenskú výpravu proti peloponézskemu  mestu Fleious, ktoré ešte nebolo pod nadvládou Dórov. Ešte pred pripravovaným útokom dal kráľ Rhégnidas obyvateľom mesta návrh, že ak sa vzdajú a príjmu ho za svojho kráľa, môžu si ponechať svoj majetok. 

Aj keď obyvateľov Hippasos a jeho prívrženci nabádali, aby ponuku Dórov neprijali a mesto bránili, väčšina obyvateľov sa priklonilo k návrhu kráľa Rhégnida a Hippasos a jeho stúpenci boli nútení z obavy o svoj život utiecť na ostrov Samos.Pausanias, Periégésis tés Hellados, 2,13,2. 

Staroveký autor Eusebios z Kaisareie vo svojom zozname sikyónskych kráľov Rhégnida neuvádza, ale píše, že po vláde posledného 26. sikyónskeho kráľa Zeuxippa, moc v štáte prevzali kňazi boha Apolóna Karneia.Eusebios, Kronika 2,175.  

 Referencie  

 Pozri aj 
 Zoznam kráľov Sikyónu

Kategória:Postavy gréckej mytológie
Kategória:Vládcovia Sikyónu